Австронезийски езици
Австронезийските езици са езиково семейство, широко разпространено сред островите в Югоизточна Азия и Тихия океан, Мадагаскар и Тайван. Хавайският, таитянският и малгашкият език (използван в Мадагаскар) очертават географски австронезийската фамилия езици. Австронезийският се дели на дузина подсемейства, от които всички с изключение на един се срещат само в Тайван и близките до него острови (формозанските езици не са свързани с китайския). Всички австронезийски езици извън Тайван принадлежат към малайско-полинезийския клон (понякога наричани екстраформозански езици).

Австронезийското езиково семейство е едно от най-големите в света както по брой на езиците (1268 според справочника „Етнолог“), така и по големина на географското пространство, върху което се разпростира — от Мадагаскар до Великденските острови).

Името австронезийски идва от латинското auster („юг“ или „южен вятър“) и гръцкото nêsos („остров“).

Предполага се че езикът се заражда в източен до югоизточен Китай, след което се прехвърля в Тайван, където се намират най-големите различия в езиците от семейството. Никой от първоначалните континентални езици не се запазва (но някои са пренесени обратно по-късно).

Структура 
Австронезийските езици често използват повторения на думи или части от думи (като уики-уики) и също както много от източните и югоизточните азиатски езици имат ограничено количество фонеми и срички предимно от вида съгласна-гласна.

Основни езици

Родни езици 
 Явайски (76 милиона)
 Малайски (вкл. индонезийски малайски — ро̀ден за 40 милиона, ползван от общо 205 милиона говорещи)
 Сундански (о̀оден за 27 милиона в Индонезия)
 Тагалог (ро̀ден за 22 милиона, общо ~75 милиона говорещи)
 Себуански (ро̀ден за 19 милиона, общо ~30 милиона говорещи)
 Малгашки език (ро̀ден за 17 милиона)
 Мадурийски (14 милиона)
 Илокано (8 милиона)
 Хилигайнон (7 милиона местни, общо ~11 милиона говорещи)
 Минангкабау (7 милиона)
 Батак (вкл. всички диалекти — 6 милиона)
 Бикол (вкл. всички диалекти — 4,6 милиона)
 Банджар (4,5 милиона)
 Балинезийски (4 милиона)

Официални езици 
 Индонезийски малайски (ро̀ден за 23 милиона, говорен от над 200 милиона; Индонезия)
 Тагалог (ро̀ден за 22 милиона, общо ~85 милиона говорещи; Филипините)
 Малайски малайски (ро̀ден за 18 милиона; Малайзия, Сингапур и Бруней)
 Малгашки език (ро̀ден език за 17 милиона; Мадагаскар)
 Тетун (800 000 говорещи, Източен Тимор)
 Фиджийски (ро̀ден за 350 000, общо 550 000 говорещи; Фиджи)
 Самоански (370 000; Самоа)
 Таитянски (120 000; Френска Полинезия)
 Тонгански (108 000; Тонга)
 Кирибатски език (68 000, Кирибати)
 Маорски (100 000; Нова Зеландия, 60000)
 Чаморо (60 000; Гуам и Северни Мариански острови)
 Маршалски (маршал) (> 44 000, Маршалови острови)

Външни препратки 
  Ethnologue report for Austronesian
  Basic vocabulary database for 350 Austronesian Languages 

 
Езикови семейства